पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के बढ़ते संक्रमण को देखते हुए जिला अधिवक्ता संघ ने फिर अगले एक सप्ताह के लिए न्यायायलीय कार्य से अलग रहने का निर्णय लिया है। इससे पहले दो मई तक न्यायिक कार्य से होने का निर्णय लिया था।अब एक बार फिर अधिवक्ताओं ने अगले 9 मई तक न्यायिक कार्य से अलग रहेंगे। जिला अधिवक्ता संघ ने यह निर्णय झारखंड स्टेट बार काउंसिल के निर्देशानुसार लिया है।
हालांकि इस अवधी में बार काउंसिल आफ इंडिया के निर्देशानुसार अधिवक्तागण सिर्फ जमानत प्राप्त बंदी अभियुक्त की ओर से बेल बांड (बंध पत्र) दाखिल करेंगे। संघ ने प्रधान जिला एवं सत्र न्यायाधीश से इस अवधी में किसी भी मुकदमे कोई प्रतिकूल आदेश पारित नहीं करने का आग्रह किया है। इस संबंध में संघ के सचिव सुबोध कुमार मिश्रा ने व्यवहार न्यायालय के प्रधान जिला एवं सत्र न्यायाधीश को आवेदन दिया है। यह जानकारी जिला अधिवक्ता संघ के सचिव सुबोध कुमार मिश्रा ने दी। उन्होंने बताया कि न्यायालीय कार्य से अलग रहने का निर्णय झारखंड स्टेट बार काउंसिल निर्देशानुसार एवं कोविड -19 के बढ़ते संक्रमण से बचाव को लेकर लिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn